Seisoen begin goed vir Young Peoples | Netwerk24
Seisoen begin goed vir Young Peoples
Die krieketseisoen het weer begin en Young Peoples (Tiere) se tweede span het die afgelope naweek teen Bergrivier-krieketklub kragte gemeet.
Die Tiere het dié tweede ligawe­d­stryd van Boland-krieket maklik met vier paaltjies gewen.
Young Peoples, wat die loot gewen het, stuur Bergrivier eerste in om te kolf en teken slegs 177/10 in 33.3 beurte aan met Anwill Arnold wat die meeste lopies (66) bygedra het.
Vir die Tiere blink Dean Jacobs met 3/19 in 3.3 beurte en Zachary van Schoor met 3/26 in 10 beurte uit. Die Tiere haal die totaal in slegs 32.2 beurte met Jacobs wat ’n waardevolle 73 lopies aanteken. Ander uitblinkers was Romano Muller (42*), Marlen Alexander (31*) en Ashley Raubenheimer (26).
In die wedstryd van die derde span het die jong Tiere 191/10 in sy derde ligawedstryd teen Paarl 3 op Dal Josafat-stadion aangeteken.
Preston de Jager (55), Achmat Ali (24), Jacques Mouton (22) en Garth Mouton (25) vaar goed met die kolf. Die span boul Paarl vir slegs 117 uit in die 19de beurt en verseker die oorwinning met Noah van Niekerk wat 4/18 in 6 beurte neem.
. Hierdie naweek se wedstryde: Young Peoples 1 vs. Robertson 1, Young Peoples 2 vs. Tulbach Pioneers 2 en Young Peoples 3 vs. Raithby.